જોકે રાહુલ ગાંધીના આવતી કાલથી પ્રારંભ થનારા કચ્છ-સૌરાષ્ટ્ર અને દક્ષિણ ગુજરાતના પ્રચાર પ્રવાસના અત્યાર સુધીના આયોજનમાં કોઇ મંદિરનાં મુલાકાત લેવાની બાબત હજુ નક્કી કરાઇ નથી. સોમનાથ મંદિરના વિવાદ બાદ પ્રથમ વાર ગુજરાત આવતા રાહુલ ગાંધીના કાર્યક્રમમાં મંદિર મુલાકાતને સામેલ કરાઇ ન હોઇ આ બાબત રાજકીય વર્તુળોમાં ચર્ચાસ્પદ બની છે. તા.રપ ઓક્ટોબરથી રાહુલ ગાંધી ગુજરાતમાં ઝંઝાવાતી ચૂંટણી પ્રચાર કરી રહ્યા છે. અત્યાર સુધીના તમામ પ્રવાસમાં તેમણે રાજ્યનાં સુપ્રસિદ્ધ મંદિરની મુલાકાત લીધી છે.